《张侍御汾溪六景 其五 南馆书声》
明代·张宁

溪南书馆隔幽林，灯火通宵岁月深。断续晓随鸡唱歇，咿唔寒共漏声沈。

饭牛辞古怀高节，弹铗歌长见苦心。今日青云轩冕贵，还应不负买书金。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。